Zbog novonastale situacije u našoj državi uvedeno je vandredno stanje širom države. Sve škole i fakulteti su zatvoreni i svi đaci i studenti su primorani da rade i da uče preko Interneta.<br><br>

Naš fakultet je sa svojim stručnim timom na čelu omogućio svim studentima da prate nastavu online kako bi se sprečilo širenje problema. Otvorene su online učionice i organizuju se online konferencije u kojima studenti mogu neometano da prate rad profesora i asistenata, kao i na regularnom času do sada. <br><br>

Svima ova situacija donosi poteškoće, pa tako i svim studentima, kao i profesorima koji trebaju da održe sve predviđene aktivnosti. Prednost ovakvog vida učenja na daljinu je u tome što studenti mogu iz svojih toplih domova da prate nastavu, ali mane su što je mnogo teže savladati neke predmete preko Interneta, nego regularno iz amfiteatra i klupa na fakultetu. Neka predavanja uživo poput matematike, osnova računarske tehnike, fizike i sličnih su nezamenljiva. <br><br>

Sada nam je nanjveći problem matematika, jer online vežbe je teško organizovati, a predavanja uopšte i nemamo. Materijal se kači na platformu za elektronsko učenje, ali kod ovog predmeta živa reč profesora je nezamenljiva. <br><br>

Svi se trudimo i dajemo sve od sebe da postignemo sve obaveze na fakultetu. Mnoge obaveze uspevamo da rešimo. Predmet kao što je Praktikum iz računarskih aplikacija najbolje funkcioniše. Održavaju se online konferencije i studenti su dovoljno upućeni u rad i obaveze. Umesto kolokvijuma radimo projekte koji su dobro osmišljeni. <br><br>

Slična je situacija i sa engleskim jezikom. Profesorka nam zadaje domaće zadatke i kolokvijume preko mejla i imamo dovoljno vremena da ih sve završimo. U sve smo upućeni i problema gotovo i da nema iz ovog predmeta. <br><br>

Osnove računarske tehnike su posle matematike najveći problem, jer su i za ovaj predmet potrebne vežbe i predavanja koje se održavaju uživo, ali profesorka i asistent iz ovog predmeta se dosta zalažu kako bi studenti uspeli da savladaju predviđeno gradivo. Za svaki od predviđenih časova snimljeni su video časovi i svi zadaci su postupno objašnjeni. Domaći zadaci iz ovog predmeta nam dosta pomažu kako bi naučili gradivo, ali i dobili potrebne bodove na predispitne aktivnosti. <br><br>

Na predmetu programski jezici radimo domaće zadatke svake nedelje, ali se zadaci malo dvosmisleno zadaju. Dosta bi doprinele video konferencije na ovom predmetu i malo jasniji zadaci, ali do sada smo se dobro snalazili i uspeli smo sve zahtevane obaveze da ispunimo. Po mom mišljenju samo testovi koji će biti u narednom periodu održani preko platforme za elektronsko učenje nisu baš dobro osmišljeni, jer bi oni trebalo da menjaju kolokvijume kojih neće biti. I značilo bi dosta kada bi imali i snimljena predavanja sa časova kako bi bolje uspeli da savladamo predviđeno gradivo. <br><br>

Sve u svemu nekako se snalazimo. Nikome nije lako, svi imaju probleme sada zbog ovakve situacije, pa tako i mi, ali mi smo studenti Informacionih tehnologija i uspećemo nekako da se izborimo sa trenutnom situacijom. Zato se svi sa fakulteta maksimalno trude kako bi nama olakšali i hvala svima na tome.